CELEX: C2005/031/14
Language: sl
Date: 2005-02-05 00:00:00
Title: Zadeva C-479/04: Predlog za sprejem predhodne odločbe na podlagi sklepa Østre Landsret z dne 16. novembra 2004 v zadevi Laserdisken ApS proti Kulturministeriet

5.2.2005   
            
            
               SL
            
            
               Uradni list Evropske unije
            
            
               C 31/6
            
         Predlog za sprejem predhodne odločbe na podlagi sklepa Østre Landsret z dne 16. novembra 2004 v zadevi Laserdisken ApS proti Kulturministeriet
   (Zadeva C-479/04)
   (2005/C 31/14)
   Jezik postopka: danščina
   Østre Landsret je s sklepom z dne 16. novembra 2004 v zadevi Laserdisken ApS proti Kulturministeriet, ki ga je sodno tajništvo prejelo dne 19. novembra 2004, Sodišču Evropskih skupnosti predložil predlog za sprejem predhodne odločbe.
   Østre Landsret predlaga Sodišču, naj odloči o naslednjih vprašanjih:
   
               1.
            
            
               Ali je člen 4(2) Direktive 2001/29/ES Evropskega parlamenta in Sveta (1) z dne 22. maja 2001 o usklajevanju določenih vidikov avtorske in sorodnih pravic v informacijski družbi neveljaven?
            
         
               2.
            
            
               Ali člen 4(2) Direktive 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi nasprotuje temu, da država članica obdrži mednarodno izčrpanje v svoji zakonodaji?
            
         Namen drugega vprašanja je pojasniti, ali država članica, ki želi dati večji pomen svobodi izražanja in dostopu državljanov do kulturnih proizvodov, kot pa varstvu nacionalnih imetnikov pravic pred konkurenco, lahko odstopa od člena 4(2).
   
      (1)  UL L 167, 22.6.2001, str. 10.